paragraph_text: Film nije bio ozvučen te je ostao nedovršen, poslan je u državni arhiv Trećeg Reicha (Reichsfilmarchiv) gdje je ostao sve do 1945. godine. nakon pada Berlina odnesen u Sovjetski Savez gdje se čuvao sve do 1990. godine kada je vraćen njemačkom filmskom arhivu (Bundesfilmarchiv). Godine 2008., film je u arhivu otkrio Daniel Rafaelić. Zagrebački filmski festival ga iste godine predstavlja hrvatskoj publici, uz pomoć Bundesfilmarchiva, koji je film restaurirao, a original darovao Hrvatskoj kinoteci.